2016. gada 5. jūlijā Rīkojums Nr. 372

Rīgā (prot. Nr. 33 1. §)

**Par finansējuma piešķiršanu Lubānas novada pašvaldībai**

1. Saskaņā ar likuma "Par valsts budžetu 2016. gadam" 39. pantu piešķirt Lubānas novada pašvaldībai programmas "Valsts aizsardzība, drošība un integrācija NATO" ietvaros no Aizsardzības ministrijas budžeta programmas 22.00.00 "Nacionālie bruņotie spēki" apakšprogrammā 22.12.00 "Nacionālo bruņoto spēku uzturēšana" paredzētajiem līdzekļiem finansējumu 10 893 *euro* apmērā pulkveža Oskara Kalpaka kapa pieminekļa restaurācijai.

2. Aizsardzības ministrijai noslēgt vienošanos ar Lubānas novada pašvaldību par finansējuma izlietojumu, nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Lubānas novada pašvaldība.

Ministru prezidents Māris Kučinskis

Aizsardzības ministrs Raimonds Bergmanis